procesaur/Wiki.mk huggingface dataset:
Градинарски каранфил

Градинарски каранфил или само каранфил — на цветно растение од родот каранфил (''Dianthus''). Веројатно потекнува од Средоземјето, но не постојат поточни сознанија бидејќи се одлегува на многу места веќе 2.000 години.
Ова е зелјесто повеќегодишно растение што достигнува 80 см во височина. Листовите му се сивозелени до синозелени, тенки и долги до 15 см. Цветовите никнуваат единечно или до пет во соцветие. Имаат пречник од 3–5 см и пријатен мирис. Изворната боја на цветовите е светла розововиолетова, но денес постојат разни сорти во многу бои како црвена, бела жолта и зелена. Постојат и варијанти без мирис, кои се користат како украс за закачување на машки палта.
1 Одгледување
Цвеќето бара добро исцедена и неутрална до помалку алкална почва и целосна изложеност на сонце. Постојат голем број на сорти во градинарството сорти.
Најголем произведувач на каранфили во светот е Колумбија.
1.1 Симболика
Каранфилот начелно симболизира љубов, восхит и особеност, но постојат и други значења, во зависност од бојата.
* Заедно со црвената роза, црвениот каранфил социјализмот и работничкото движење. Се носи на паради и демонстрации на Меѓународниот ден на трудот (1 мај), како и во спомен на паднатите борци во НОВ.
* Во Португалија, светлоцрвениот каранфил го претставува воениот удар за слобода против фашистичкиот режим во 1974 г., наречен „Каранфилска револуција“.
* Розовиот каранфил има најдолга историја на симболизам. Според едно христијанско предание, каранфилите се појавиле на светот кога Богородица го оплакувала Исус додека го носи крстот и израснале на местата кајшто паѓале нејзините солзи. Оттука, каранфилот е симбол за мајчинската љубов за своето чедо.* Студентите на Оксфордскиот универзитет носат каранфили на сите испити: бел на првиот, црвен на последниот и розов на сите измеѓу.
* Каранфилот е државно цвеќе на Охајо во САД.
2 Поврзано
* Каранфилче — несродно растение што се користи како мирудија
* Каранфилска револуција
* Ендемски каранфили на Македонија
Фудбалски куп на Македонија 2013-2014

Фудбалски куп на Македонија 2013-2014 - 22. издание на македонскиот куп во фудбал.
Во ова издание Работнички ја освоил титулата.
1 Календар на натпреварување
Рунда, Датум, Број на натпревари, Клубови
Прва рунда, 21 и 22 август 2013, 16, 32 → 16
Осминафинале, 18 и 25 септември 2013, 16, 16 → 8
Четвртфинале, 13 октомври и 20 ноември 2013, 8, 8 → 4
Полуфинале, 19 март и 16 април 2014, 4, 4 → 2
Финале, 7 мај 2014, 1, 2 → 1
2 Прва рунда
Натпреварите биле одиграни на 21 и 22 август 2013.
Клуб, Резултат, Клуб
Зајази, 2-4, Вардар
Локомотива, 1–5, Напредок
Баби, w/o, Гостивар
Караорман, 0–5, Пелистер
Беласица, 0–4, Хоризонт Турново
Работник Џумајлија, 0–7, Шкендија
Сатеска, w/o, Брегалница 2008
Карбинци, 1-9, Работнички
11 Октомври, 0–4, Ренова
Могила, 2–3, Силекс
Новаци 2005, 2–1, Горно Лисиче
Шкупи, w/o, Тетекс
Корзо, 0–1, Металург
Миравци, 3–0, Руфеја
Борец, 1–2, Дрита
Љуботен, 0–3, Македонија Ѓорче Петров 1932
3 Осминафинале
Првите натпревари се одиграле на 18 септември 2013, а вторите се одиграле на 25 септември 2013.
|}
4 Четвртфинале
Првите натпревари се одиграле на 12 и 13 октомври 2013, а вторите се одиграле на 20 ноември 2012.
|}
5 Полуфинале
Првите натпревари се одиграле на 19 март, а вторите натпревари се одиграле на 16 април 2014.
|}
5.1 Први Натпревари
----
5.2 Втори натпревари
----
6 Екипа победник
Работнички3. титула
7 Поврзано
* Прва фудбалска лига на Македонија 2013/2014
* Втора фудбалска лига на Македонија 2013/2014
* Трета фудбалска лига на Македонија 2013/2014
Периферен агол

Нека е дадена кружница. Периферен агол e агол чиe теме <math>P</math> лежи на кружницата и чии краци ја сечат кружницата во други две точки <math>A</math> и <math>B.</math> Трите точки еднозначно го определуваат периферниот агол.
*За секој периферен агол <math>\angle APB = \alpha</math> важи: <math>0^\circ< \alpha < 180^\circ</math> односно <math>0<\alpha < \pi</math> (во радијани).
1 Формули
1. Ако пресечните точки <math>A</math> и <math>B</math> на краците со кружницата формираат пречник, тогаш независно од точката <math>P</math>, важи <math> \alpha = 90^\circ</math> т.е. периферниот агол над дијаметарот е прав агол. Во радијани, <math> \alpha = \pi/2</math>.
:Доказ: Талесова теорема.
2. Нека <math>L</math> е пократкиот лак помеѓу <math>A</math> и <math>B,</math> или неговата должина, а <math>R</math> нека е полупречникот на кружницата.*Ако темето <math>P</math> лежи надвор од <math>L</math> (цртеж 1):
<math> \alpha = \left( {\frac{90L}{\pi R \right) ^{\circ}=\frac{L}{2R}</math>*Ако темето <math>P</math> лежи внатре во лакот <math>L</math> (цртеж 2):
<math> \alpha = \left( 180 - \frac{90L}{\pi R} \right) ^{\circ}=\pi-\frac{L}{2R}</math>
Забелешка: Големината на периферниот агол &alpha; зависи од полупречникот <math>R</math> на кружницата и должината на <math>L,</math> т.е. должината на пократкиот лак помеѓу точките <math>A</math> и <math>B,</math> односно
*Големината на периферниот агол &alpha; не зависи од точната положба на точката <math>P</math>, туку само дали лежи надвор од ''<math>L</math>'' или внатре во <math>L.</math>
Црт.1: Периферен агол со темето <math>P</math> надвор од пократкиот лак <math>L.</math>, Црт.2: Периферен агол со темето <math>P</math> внатре на пократкиот лак <math>L.</math>, Црт.3: Периферен со соодветен централен агол (темето <math>P</math> нe лежи на пократкиот лак <math>L</math>)., Црт.4: Периферен со соодветен централен агол (темето <math>P</math> лежи на пократкиот лак <math>L</math>).
2 Периферен и централен агол
<math> \alpha = \frac{1}{2} \theta</math>
каде што <math>\theta</math> е соодветниот централен агол (цртеж 3 и цртеж 4).
Забелешка: Овој однос важи кога <math>P</math> не лежи на лакот <math>L,</math> а зависи од значењето на „соодветен централен агол“ кога <math>P</math> лежи на <math>L.</math>
3 Поврзани теми
*Видови агли
*Кружница
*Централен агол
Крушчиќ

Крушчиќ е модерно село во општината Кула,во провинцијата Војводина, Србија. Населението во селото е етнички мешано и има 2.353 жители (според пописот во 2002).
1 Име
Селото е именувано според националниот херој од Втората светска војна, Вукман Крушчиќ. Поранешното име на селото било ''Вепровац'', од српскиот збор "вепар " (“Дива свиња“ на македонски).
2 Демографија
Според пописот во 2002 година во селото живеат 2.353 жители со просечна старост од 40.5 години (38.4 просечна машка старост и 42.7 просечна женска старост). Има 773 домаќинства, а просечен број на жители по домаќинство е 3.4. Во селото живеат повеќе етнички групи меѓу кои најбројни се:
* 768 (32.64%) Црногорци
* 744 (31.62%) Срби
* 280 (11.90%) Унгарци
* 149 (6.33%) Украинци
* 74 (3.14%) Хрвати
* 11 (0.45%) Македонци
* други.
3 Културни манифестации
Во Крушчиќ традиционално, секоја година кон крајот на пролетта се одржува Складиште Фест, фестивал кој нуди можност за промоција на младите бендови од регионот, но настапуваат и веќе афирмирани изведувачи.
На Складиште Фест настапиле групи како: Визија, Atheist Rap, Neozbiljni pesimisti, Orest и други.
Clausula rebus sic stantibus

Во јавното меѓународно право, ''clausula rebus sic stantibus'' (латински за "работите вака стојат") е правна доктрина која дозволува меѓународни договори да станат неважечки поради фундаментална промена на околностите. Тоа во основа е „излезна клаузула“ што создава исклучок од општото правило ''pacta sunt servanda'' (ветувањата мора да се исполнуваат).
Бидејќи оваа доктрина носи ризик за договорите од областа на сигурноста бидејќи нејзиниот опсег е релативно неограничен, таа бара строги правила за условите во кои може да биде применета.
Доктрината е дел од обичајното меѓународно право, но исто така се споменува во Член 62 од Виенската конвенција за законот за договори од 1969 година („Фундаментална промена на околностите“), иако самата доктрина не се споменува по име. Членот 62 нуди само две оправдувања за примена на ''rebus sic stantibus'': прво, дека околностите кои постоеле во времето на склучувањето на договорот биле навистина од суштинска важност за обврските од договорот (потпасус А) и во случај кога промената на околностите има радикално влијание врз обврските од договорот (потпасус Б).
Ако договорните страни ја имал предвидено промената на околностите, тогаш доктрината не се применува и договорот останува на сила. Clausula rebus sic stantibus единствено се однесува на променети околности кои никогаш порано не биле земени предвид од страните. Принципот е појаснет во случајот на спор околу јурисдикција врз правата за рибарење помеѓу Велика Британија и Исланд (''United Kingdom v. Iceland'', 1973).
Иако е јасно дека фундаменталната промена на околностите може да оправда раскинување или промена на меѓународен договор, унилатералните раскинувања на договори се забранети; една страна нема право еднострано да раскине договор.
Фудбалски куп на Македонија 2009-2010

Фудбалски куп на Македонија 2009-2010 било 18. издание на Купот на Македонија.
Титулата ја освоил Тетекс и си обезбедил место во втората квалификациска рунда во Европа Лигата 2010-2011.
1 Прелиминарна рунда
Клуб, Резултат, Клуб
Тетекс, 3:0(служ.), Шкендија 79
2 Прва рунда
Избирањето на двојките се одржало на 28 јуни 2009 во Скопје. Натпреварите биле одиграни на 26 август 2009.
Клуб, Резултат, Клуб
Гостивар, 0:3(служ.), Локомотива
11 Октомври, 3:1, Вардар
Бардино, 0:11, Ренова
Брегалница Делчево, 0:2, Победа
Беласица, 3:1, Милано
Превалец, 0:4, Тетекс
Скопје, 2:1, Слога Југомагнат
Охрид 2004, 3:0, Хоризонт Турново
Добрушево, 1:13, Силекс
Влазрими, 0:3, Пелистер
Бабуна, 1:3, Металург
Влазними, 0:0(4-3 пен.), Брегалница 2008
Кожуф, 0:5, Работнички
Карбинци, 1:4, Македонија Ѓ.П.
Лепенец, 1:4, Фортуна
Дрита, 1:0, Напредок
3 Осминафинале
Влечењето на двојките се одржало на 16 септември 2009 во Скопје. Првите натпревари се одиграле на 22 и 23 септември 2009, а вторите на 29 и 30 септември 2009.
Клуб, Вкупенрезултат, Клуб, Првнатпревар, Вторнатпревар
Пелистер, 5:0, Охрид 2004, 2:0, 3:0 (служ.)
Локомотива, 0:6, Ренова, 0:3 (служ.), 0:3 (служ.)
Металург, 1:1 (4-3 пен.), Победа, 1:0, 0:1
Влазрими, 1:2, Дрита, 0:1, 1:1
Беласица, 1:4, Тетекс, 1:3, 0:1
Фортуна, 0:9, Работнички, 0:6, 0:3 (служ.)
Силекс, 2:3, Македонија Ѓ.П., 1:1, 1:2
Скопје, 3:2, 11 Октомври, 3:1, 0:1
4 Четвртфинале
Влечењето на двојките се одржало на 20 октомври 2009 во Скопје. Првите натпревари се одиграле на 28 октомври 2009, а вторите на 25 ноември 2009.
Клуб, Вкупенрезултат, Клуб, Првнатпревар, Вторнатпревар
Скопје, 2:2, Металург, 0:0, 2:2
Работнички, 5:0, Ренова, 4:0, 1:0
Македонија Ѓ.П., 2:3, Тетекс, 2:0, 0:3 (служ.)
Пелистер, 3:2, Дрита, 2:2, 1:0
5 Полуфинале
Влечењето на двојките се одржало на 8 декември 2009 во Скопје. Првите натпревари се одиграле на 7 април 2010, а вторите на 5 мај 2010 година.
Клуб, Вкупенрезултат, Клуб, Првнатпревар, Вторнатпревар
Пелистер, 1:1 (4-5 пен.), Работнички, 1:0, 0:1
Тетекс, 2:1, Скопје, 0:0, 2:1
6 Екипа победник
Тетекс1. титула
Ренато Вугринец

Ренато Вугринец (|Renato Vugrinec; р. во Цеље) — професионален словенечки и македонски ракометар, кој играл во РК Металург и настапувал за Репрезентацијата на Македонија.
1 Животопис
Вугринец добил македонски пасош со одлука на Владата на Македонија донесена на владина седница на 10 декември 2013.
2 Кариера
Вугринец има настапувано на Летните олимписки игри 2000 и на Летните олимписки игри 2004. По добивањето на македонското државјанство, тој настапил за репрезентацијата на Македонија на Светското првенство во Катар.
На 7 февруари 2015 година, на натпреварот против РК „Војводина“ одигран во рамките на регионалната ракометна лига „СЕХА“, Вугринец се збогувал од дресот на РК „Металург“, поради неисплатените плати предизвикани од финансиската криза во клубот. Притоа, на натпреварот, Вугринец бил најдобар стрелец, со постигнати девет голови, а на крајот од мечот бил бурно поздравен од своите помлади колеги во тимот на РК „Металург“.
Леден хотел

Ледениот хотел се прави во ноември во северните и ладни земји како на пример Шведска и Канада, а се затвора на почетокот на пролетта кога времето се стоплува и почнува да се топи. Хотелот од мраз е привремена градба направен од снег, блокови од мраз и челична основа. Има специјални понуди и особини за оние кои сакаат да го посетат и кои се заинтересирани за новитети и необично опкружување. Сите соби и ходници во хотелот се исполнети со различни скулптури од мраз, па дури и најмали детали како чашите и садовите. Ваквите хотели се реконструираат секоја година и се зависни од ниските температури во текот на нивната изградба. Конструкцијата на хотелот се држи со помош на супстанца, таканаречена ''сник'', која го заменува малтерот.
0.1 Најпознати ледени хотели
*Ледениот хотел во Јукасјерви, Кируна, Шведска
*Ледениот хотел во Лак Сан Жозеф, Квебек, Канада
Мекленбуршка Езерска Област

Мекленбуршка Езерска Област (|Mecklenburger/Mecklenburgische Seenplatte) — најголема поврзана езерска и каналска област во Германија и понекогаш е нарекувана „земја на илјада езера“. Постојат неколку природни паркови и добро познати езера со уникатна флора и фауна во областа, како што е Мириц, најголемо германско езеро кое се наоѓа целосно во рамките на Германија, Плауско Езеро, Флезенско Езеро, Толензеско Езеро, Шмалер Луцин и Келпинско Езеро.
Важни градови во областа се Нојбранденбург, Нојштрелиц, Варен, Ребел, Тетеров, Малхов, Миров и Плау ам Зе.
1 Географија
Мекленбуршката Езерска Област се наоѓа во средишниот и јужниот дел на покраината Мекленбург-Западна Померанија, главно во историската област Мекленбург. На југ ја поминува границата на покраината Бранденбург. Оттука е исто така позната и како ''Мекленбуршка-бранденбуршка Езерска Област''.
Како Померанската и Мазурската Езерска Област, Мекленбуршката Езерска Област била создадена пред околу 12.000 години поради топењето на мразот во долините од последното ледено доба. Главната крајна морена на померанската етапа, гребенот кој води од Еберсвалде-Хорин преку Фелдберг, Мекленбуршка Швајцарија до гребенот Килунг близу Килунгсборн, се граничи со езерската област на север.
Езерската област може да се подели на следниве делови:
Езерска област Градови Реки
Природен парк Фелдберг Езерска Област, Фелдеберг Езерска Област, Хафел
Областа на мекленбуршки големи езера со Мириц, Плауско Езеро, Келпинско Езеро, Варен, Ребел, Плау ам Зе, Елде
Мала езерска област Нојштрелиц, Нојштрелиц, Миров, Везенберг, Фирстенберг/Хафел, Лихен, Хафел
Езерска Област Рајнсберг, Рајнсберг, Рин
Толензеско Езеро и Мекленбуршка Швајцарија, Нојбранденбург, Бург Штаргард, Малхин, Нојкален, Пенцлин, Штавенхаген, Тетеров, Пене
На територијата на Бранденбург, езерската област продолжува со Укермарк и Рупинска Швајцарија.
Областа околу Мекленбуршката Езерска Област е делумно ридеста, но главно рамна, слабо населена и главно пошумена, со многу езера и мочуришта. Самите езера се омилени за рекреација, едрење, рибарство и други водени активности. Постојат природни станишта за бројни растенија и животни, вклучувајќи ги загрозените врсти.
2 Историја
Езерската област била веќе населена околу 10.000 п.н.е. од ловци и риболовци. Од 4.000 п.н.е. биле основани првите фармерски заедници, а зад себе оставиле мегалитски гробишта.
Во четвртиот и петтиот век, германските доселеници од областа се преселиле кон југ и биле заменети во седмиот век од Западните Словени (историски познати како Венди), кои се измешале со населението кое останало зад нив.
Од 12 век, влијанието на германските доселеници се зголемило.
Веќе неколку години, областа била член на Европската мрежа на геопаркови и Глобалната мрежа на национални геопаркови, но од 2011 повеќе не го поседува истиот статус.
3 Природни региони
Во рамките на Мекленбуршката Езерска Област се наоѓаат следниве природни области Национален парк Мириц, со второто најголемо езеро во Германија, како и резерватите Природен парк Фелдберг Езерска Област, Природен парк Мекленбуршка Швајцарија и Кумеровско Езеро и Природен парк Носентинер/Швинцер.
Мала писка

Малата писка (|fibula) е долга коска латерално сместена од големата писка и заедно со големата писка ја сочинуваат потколеницата.
1 Делови
На малата писка се разликуваат:
*тело (| corpus fibulae);
*горен крај каде се наоѓа главата (| caput fibulae), која преку зглобна површина се поврзува со латералниот кондил од големата писка;
*долен крај наречен глужд (| malleolus lateralis), на кој се наоѓа зглобна површина за зглобување со скочната коска од стапалото.
2 Зглобови
Главата од малата писка се спојува со надворешниот кондил од големата писка и формираат полуподвижен тибиофибуларен зглоб, во кој се можни минимални движења на рамните зглобни површини. Долните краеви од малата и големата писка градат сврзен спој.
3 Мускули
Најповршински и најразвиен мускул од задната група мускули е триглавиот мускул на листот (| musculus triceps surae), триглавиот мускул е составен од двоглав мускул (| musculus gastrocnemius}) на листот и листен мускул (| soleus). Гастрокнемиусот тргнува со две глави од двата кондили на бутната коска, а солеусот тргнува од двете коски на потколеницата (тибија и фибула).
4 Галерија
Премиерка (серија)

Премиерка е дански сериски филм, од жанрот политичка драма. Се раскажува за животот на харизматичната политичарка Биргит Ниборг која неочекувано станува првата жена - премиер на Данска. Оригиналното име на серијата е ''Borgen'', кое доаѓа од името на палатата на данскиот парламент, канцеларијата на премиерот и Врховниот суд, а се вика ''Christiansborg Palace'' и се наоѓа во Копенхаген. Главната улога ја толкува Сидсе Бабет Кнудсен како Биргит Ниборг и Јохан Филип Асбек како Каспер Јул, соработникот на Биргит. Има 3 сезони, секоја сезона од по 30 епизоди кои траат по 1 час. Првото прикажување беше во есента, 2010 година во Данска. Третата сезона беше прикажана на 1 јануари 2013. Јазикот на кој е снимана серијата е дански. Во Македонија почна да се прикажува во декември 2013 на Сител Телевизија. Се има прикажувано во следниве држави:
*Норвешка
*Финска
*Шведска
*Германија
*Франција
*Швајцарија
*Велика Британија
*Холандија
*Естонија
*Хрватска
*Ирска
*Италија
*Бугарија
*Словенија
*Полска
*Косово
*Македонија
*Турција
*Јапонија
*Јужна Кореја
*Мексико
*Австралија
*САД
*Канада
*Израел
Драган Стојковиќ

Драган Стојковиќ (роден на 3 март 1965 година, во Паси Пољана кај Ниш), познат по својот прекар Пикси, е српски фудбалски тренер и поранешен фудбалер. Моментално е селектор на Србија.
Стојковиќ долго време бил капитен на репрезентацијата на СР Југославија и на екипата на Црвена Ѕвезда од Белград. Се смета за еден од најдобрите фудбалери во Југословенската и Српската историја. Бил учесник на две Светски првенства, во Италија 1990 година и во Франција 1998 година. На Мундијалот во Италија, тој бил избран во најдобриот тим на првенството, таканаречениот Ол-стар тим. Осум години подоцна, тој бил капитен на СР Југославија на Светкото првенство во Франција, каде што неговата репрезентација била поразена од Холандија во осминафиналето.
Тој е еден од петте фудбалери на Црвена Ѕвезда, кој е награден со титулата Ѕвездина ѕвезда. Тој изјавил дека смета оти не го покажал целиот свој потенцијал во Европа поради повредата која го спречила да се етаблира во Марсеј, тогаш еден од најсилните клубови во Европа. И покрај тоа, постои консензус меѓу критичарите дека тој ги покажал извонредните способности во текот на кариерата и покрај хроничните повреди, во најреномираната лига во Јапонија.
По завршувањето на играчката кариера, Стојковиќ останал во Јапонија, каде ја започнал својата тренерска кариера во клубот за кој последно настапувал Нагоја Грампус. Тој го водел овој клуб до 2013 година, а потоа пет години бил тренер и на кинескиот клуб Гвангжу Р&Ф во периодот 2015-2020. На 3 март 2021, бил назначен за селектор на .
1 Животопис
Стојковиќ е оженет со Снежана, со која ги има ќерките Андреа и Ања, како и синот Марко.
Банзин

Банзин (|Bansin) — најзападниот дел од општината и морското одморалиште Херингсдорф во Мекленбург-Западна Померанија, Германија, на источниот брег на островот Узедом, околу пет километри северозападно од полскиот град Швиноујшќе. Банзин е едно од најпопуларните одморалишта на германскиот балтички брег и претставува посебна единица во општината Херингсдорф.
Покрај песочните плажи на балтичкиот брег, Банзин е близу езерата Шлонско Езеро, Шмоленско Езеро, Готенско Езеро, како и Големото и Мало Кребско Езеро.
Германскиот цар Вилхелм II го посетил Банзин неколкупати поради одмор. Еден од познатите луѓе кој поседува своја летна куќа во Банзин бил и астрономот Фридрих Зимон Архенхолд.
Херингсдорф

Херингсдорф (|Heringsdorf) — општина и омилено морско одморалиште на островот Узедом, во сојузната покраина Мекленбург-Западна Померанија, Германија. Исто така е познат под името Царска бања (|Kaiserbad).
Општината била создадена во јануари 2005 од поранешните општини Херингсдорф, Албек и Банзин. До јануари 2006, општината била наречена Драјкајзербедер (''Dreikaiserbäder''), со буквално значења ''Три царски бањи'', поради неколкуте посети на германскиот цар Вилхелм II до 1918.
Поради истата причина, убавата песочна плажа која се протега 12 километри од Банзин преку Херингсдорф до Албек и Свинеминде (денес во Полска), е исто наречена „Царска плажа“ (''Kaiserstrand''). Непрекинатата плажа на Балтичкото Море на островот Узедом има вкупна должина од 40 километри и со просечна широчина од 40 метри, ја прави една од најдолгите песочни плажи во Европа.
Туризмот е главна економска дејност во рамките на општината, со растечки број на хотели и бунгалови секоја година.
1 Преглед
Херингсдорф се наоѓа на балтичкиот брег на островот Узедом, околу 10 километри северозападно од Швиноујшќе.
Херингсдорф е едно од најомилените морски одморалишта на германскиот балтички брег од неговото основање. Се состои од три дела: Алберк на полската граница, Херингсдорф (средишниот дел) и Банзин во западниот дел. Овие три „царски бањи“ (''Kaiserbäder'') биле омилени бањи на германските цареви и се исто така наречени ''када на Берлин''. Тие поседувани чисти плажи и бројни сликовити куќи и пансиони во бањска архитектура (''Bäderarchitektur'').
2 Галерија
3 Поврзано
* Аеродром Херингсдорф
4 Наводи
*
Албек (Узедом)

Албек (|Ahlbeck, |Czernin) — дел од општината Херингсдорф, морско одморалиште во Германија на островот Узедом на Балтичкото Море. Се наоѓа на самата граница со Полска и градот Швиноујшќе (''Świnoujście'' на полски; ''Swinemünde'' „Свинеминде“ на германски).
Две главни знаменитости во Албек се познатото пристаниште или док (''Seebrücke'') и железничкиот музеј. Албек има сликовити куќи и зданија во германскиот стил ''Gründerzeit'' во бањска архитектура. Бањите „Ostseetherme“ е популарна туристичка атракција. Близу бањите се наоѓа архитектонската кула за набљудување со лифт.
Социјалистичка хералдика

Социјалистичка хералдија, исто така позната како комунистичка хералдика, е поим со кој се опфаќа стилот на дизајнирање на грбови според социјалистичката идеологија. Овие грбови се усвојуваат од комунистички држави. Иако се именуваат како „грбови“, тие всушност не се грбови во традиционална смисла, туку амблеми. Повеќето комунистички држави произлегле од монархии и за да се дистанцираат од монархијата, се усвојувале други неутрални социјалистички грбови, кои ретко имале историски елементи. Пример за ваква хералдика се грбовите на Македонија, Белорусија и неколку други денешни независни држави
1 Особености
Социјалистичката хералдика често е составена од следниве елементи:
* чекан и срп; компас
* црвена ѕвезда
* ленти, венци од жито и останати домашни култури,
* ленти, традиционални везови, слогани,
* клипови
* сонце
* пејзаж
* современи индустриски објекти
* црвена боја
*земја
2 Амблеми
2.1 Историски амблеми
2.1.1 СССР
2.1.2 Африка
2.1.3 Азија
2.1.4 Европа
2.1.4.1 СФРЈ
2.1.5 Други
2.2 Актуелни социјалистички грбови
2.2.1 Независни држави
2.2.2 Други ентитети
3 Наводи
* Stephen Slater, "The complete book of Heraldry" London 2002
4 Поврзано
* Грб
* Грб на Македонија
Западна Померанија-Грајфсвалд

Западна Померанија-Грајфсвалд (|Vorpommern-Greifswald) — округ во источниот дел на сојузната покраина Мекленбург-Западна Померанија, Германија. Се граничи со (од запад надесно) окрузите Мекленбуршка Езерска Област и Западна Померанија-Риген, Балтичкото Море, Полска (Западнопоморско Војводство) и покраината Бранденбург. Административно седиште на округот е Грајфсвалд.
1 Историја
Округот бил основан со спојување на поранешните окрузи Источна Западна Померанија и Икер-Рандов, како и општинските заедници Јармен-Тутов и Пенетал/Лец од округот Демин, и поранешниот слободен град Грајфсвалд, како дел од локалната административна реформа во септември 2011. Името на округот било одлучено на референдум на 4 септември 2011. Предложено име за округот било и Јужна Западна Померанија (''Südvorpommern'').
2 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
Аеродром Херингсдорф

Аеродром Херингсдорф (|Flughafen Heringsdorf) — поранешна источногерманска воздухопловна база, денес регионален аеродром сместен близу Гарц на островот Узедом во Германија. Го носи името на блиската општина Херингсдорф, сместена на 10 километри северно од него. Најголемиот град на островот е Швиноујшќе (население 41.000), кој се наоѓа во Полска, се наоѓа источно од аеродромот.
Аеродромот опслужил 30.754 патници во 2005. Сепак, со неговата поплочена писта од 2.300 метри и терминалот, тој претставува единствен центар за двата дела од островот, германскиот и полскиот.
1 Објекти
Аеродром Херингсдорф има мал терминална зграда опремена со делови за чекирање и биро за информации. Аеродромот поседува една станица за средни воздухоплови, како што е Ербас A319 и неколку за помали воздухоплови како Цесна 172.
Пенештром

Пенештром (|Peenestrom) — проток или река во сојузната покраина Мекленбург-Западна Померанија, Германија. Долга е 20 километри и е најзападната врска на Шчеќинскиот Залив (заедно со Швина и Ѓивна) со Балтичкото Море. Таа е исто така една од трите растоки на реката Одра.
Бекаси

Бекаси (|Bekasi) — град се наоѓа во покраината Западна Јава, Индонезија. Градот се наоѓа во рамките на мега Голема Џакарта и стана четвртиот голем град во Индонезија. Во моментов Bekasi разви во станбени урбани и индустриски центри.
1 Географија
Bekasi географски се наоѓа на надморска височина 19 метри надморска височина. Таа се наоѓа на исток од Лондон; граничи со Источна Џакарта на запад, на север и исток, Bogor Окружниот на југ, како и "Depok" на југозапад.
Од вкупната површина, повеќе од 50% веќе стана делотворна урбана област со 90% од станбени области, индустриски зони 4%, 3% трговска зона, а остатокот за други објекти.
2 Наводи
Фудбалски куп на Македонија 2007-2008

Фудбалски куп на Македонија 2007-2008 било 16. издание на Купот на Македонија.
Во оваа сезона шампион бил Работнички Кометал.
1 Шеснаестина финале
Влечењето на двојките се одржа на 5 септември 2007 во Скопје. Натпреварите се одиграа на 19 септември 2007.
Клуб, Резултат, Клуб
Гостивар, 3:6, Вардар Скопје
Новаци, 0:0 (3-4 пен..), Тетекс
Нов Милениум, 1:1 (5-3 пен.), Турново
Филип Втори, 0:0 (4-5 пен.), Напредок
Вардар Неготино, 10:3, Влазрими
Арсими, 0:4, Македонија Ѓ.П.
Дрита, 0:1, Скопје
Илинден, 0:0 (5-4 пен.), Победа
Металург, 0:4, Силекс
Превалец, 0:6, Пелистер
Победа Валандово, 0:1, Брегалница
Влазрими Струга, 2:4, Ренова
Фортуна, 0:1, Шкендија 79
Малеш, 1:8, Милано
Кадино, 0:13, Работнички Кометал
Братство, 0:3 (служ.), Башкими
2 Осминафинале
Влечењето на двојките се одржа на 17 октомври 2007 во Скопје. Првите натпревари се одиграле на 23 и 24 октомври 2007, а вторите на 6 и 7 ноември 2007.
Клуб, Вк.резултат, Клуб, 1 натпревар, 2 натпревар
Пелистер, 0:4, Работнички Кометал, 0:0, 0:4
Башкими, 3:6, Македонија Ѓ.П., 3:4, 0:2
Илинден, 2:1, Шкендија 79, 0:1, 2:0
Милано, 5:0, Брегалница, 3:0, 2:0
Вардар Неготино, 3:7, Нов Милениум, 2:3, 1:4
Тетекс, 0:4, Вардар Скопје, 0:3, 0:1
Ренова, 6:2, Напредок, 5:1, 1:1
Силекс, 1:2, Скопје, 0:1, 1:1
3 Четвртфинале
Влечењето на двојките се одржа на 17 ноември 2007 во Скопје. Првите натпревари се одиграа на 28 ноември 2007, а вторите на 12 декември 2007.
Клуб, Вк.резултат, Клуб, 1 натпревар, 2 натпревар
Македонија Ѓ.П., 2:1, Скопје, 2:1, 0:0
Работнички, 2:1, Вардар, 2:0, 0:1
Нов Милениум, 3:0 (служ.), Илинден
Милано, 4:2, Ренова, 2:0, 2:2
4 Полуфинале
Влечењето на двојките се одржа на 12 јануари 2008 во Скопје. Првите натпревари се одиграа на 9 април 2008, а вторите на 7 мај 2008 година.
Клуб, Вк.резултат, Клуб, 1 натпревар, 2 натпревар
Работнички Кометал, 1:1, Македонија Ѓ.П., 0:0, 1:1
Милано, 6:1, Нов Милениум, 4:0, 2:1
5 Екипа победник
Работнички Кометал1. титула
6 Поврзано
* Прва фудбалска лига на Македонија 2007/2008
* Втора фудбалска лига на Македонија 2007/2008
* Трета фудбалска лига на Македонија 2007/2008
Пат на свилата

Пат на свилата — поим којшто се однесува на низа трговски и културни патишта коишто имале централно значење во културната интеракција меѓу регионите на азискиот континент, поврзувајќи го западниот со источниот свет преку односите меѓу трговците, аџиите, свештениците, номадите и урбаното население од Кина до Средоземното Море.
Протегајќи се во должина од 6.437 км, Патот на свилата го добил своето име по профитабилната трговија со кинеска свила којашто започнала да се превезува по овие патишта за време на династиајта Хан (206 п.н.е. - 220). Во време на оваа династија, околу 114 година п.н.е., средноазиските патишта биле проширени, најмногу благодарение на мисиите и истражувањата на Џан Циен. Тие посветиле голем интерес во безбедноста на своите производи што се тргувале и го прошириле Кинескиот Ѕид со цел да ги заштити трговските патишта.
Трговијата по Патот на свилата бил значаен фактор во развојот на цивилизациите во Кина, Индискиот Потконтинент, Персија, Европа и Арабија. Тој започнал политички и економски односи меѓу цивилизациите на голема оддалеченост. Иако свилата била големо трговско добро за Кина, во трговијата биле вклучени и многу други добра, а различните технологии, религии и филозофии, како и бубонската чума (наречена „црна смрт“) биле пренесувани низ патиптата. Освен за економска трговија, Патот на свилата служел и како еден од начините за културна трговија меѓу цивилизациите што ги поврзувал.
Во античкиот период, најголеми трговци биле индиските и бактриските трговци, од 5. до 8. век согдијанските, а потоа арапските и персиските трговци.
Поморски Залив

Поморски Залив (|Zatoka Pomorska; |Pommersche Bucht; |Pòmòrskô Hôwinga) — залив во југозападниот дел на Балтичкото Море, на бреговите на Полска и Германија.
На југ е одделен од Шчеќинскиот Залив со устието на реката Одра со островите Узедом/Узнам и Волин, поврзан со три премини или ракави на Одра: Ѓивна, Швина и Пене. Северна граница е линијата од ’ртот Аркона на германскиот остров Риген со светилникот Госки на исток од Колобжег во Полска.
Максимална длабочина е 20 метри, а соленоста е околу 8 ‰. Поморскиот Залив е пресечен од подлабок канал од пристаништето во Шчеќин, преку реката Одра, Шчеќинскиот Залив и Швина, со цел да им се овозможи да влезат и поголеми бродови во пристаништата во Швиноујшќе и Шчеќин.
1 Пристанишни места
Најважни пристанишни места во заливот се следниве:
* Волгаст
* Ѓивнув
* Колобжег
* Узедом / Узнам
* Швиноујшќе
* Шчеќин
2 Поврзано
* Поморје
* Шчеќински Залив
* Риген
Карлос Кармона

Карлос Емилио Кармона Тељо — чилеански фудбалер од средниот ред кој игра за Аталанта и за чилеанската фудбалска репрезентација.
1 Технички одлики
Тој има улога на медијана, со задача е да добие што повеќе топки со кој дава длабочина на акцијата, бидејќи тоа има прецизни додавања има и можност да го диктира темпото за тимот.
2 Кариера
2.0.1 Раните години во Чиле
Карлос Кармона ја започнал својата кариера со Кокимбо Унидо, тим од регионот Кокимбо на Чиле; веднаш го издвојувал својот карактер, и покрај неговата млада возраст. Со екипата на неговиот Кокимбо направил 62 настапи и постигнал 5 гола во три сезони. По испаѓањето на клубот од страна на Примера Дивизион, тој оди во О'Хигинс, каде што одиграл само половина сезона, играјќи 16 натпревари во кој постигнал 3 гола.
2.1 Италија
2.1.1 Реџина
Во јули 2008 тој направил трансфер во Реџина, тимот на милитантната во Серија А, каде што тој потпишал четиригодишен договор. Во Реџо Калабрија ја започнал сезоната како стартер, веднаш покажал силна личност и извонредна техника, станува главна фигура во средниот ред. Тој ја завршил својата прва сезона во Италија со 32 настапи, сепак, неуспеал да го спречи испаѓањето на клубот од Калабрија. Следната сезона во Серија Б со тимот, ја завршил со 37 настапи (35 во лигата и 2 во Купот на Италија).
2.1.2 Аталанта
На 27 август, 2010 играчот бил продаден во совласништво на Аталанта, клуб кој само што отпаднал од Серија А за 1.800.000 €, потпишувајќи четиригодишен договор со нив. Тој го направил своето деби со новиот дрес на 4 септември, во натпреварот на домашен терен против Фрозиноне (0-0). Наскоро станал важен играч за црно-сините во средниот ред, со задача да ја организира играта. Ја завршил сезоната со 32 настапи, сите во лигата, и со титула во првенството.
На 24 јуни 2011 тој го обновил партнерството со Реџина, но останал во редовите Аталанта. На 11 април, 2012 Кармона го постигнал третиот гол во победата на Аталанта против Наполи, а ова бил неговиот прв гол во дресот на тимот од Бергамо, и исто така негов прв гол во Серија А.
Следната сезона, откако пропуштил неколку натпревари на Аталанта; Кармона се вратил за натпреварот на домашен терен против Наполи на 31 октомври во кој одново бил стрелец и одиграл клучна улога за уште една победа (1-0) на неговиот тим над ''Наполитанците''. На 2 февруари 2013, тој го постигнал својот втор гол во сезоната 2012-13, во победата над Палермо со 2-1.
3 Титули
3.1 Аталанта
* Серија Б (1) : 2010-2011
Фудбалски куп на Македонија 2006-2007

Фудбалски куп на Македонија 2006-2007 било 15. издание на Купот на Македонија.
Во оваа сезона шампион бил Вардар и си обезбедил место во првата квалификациска рунда во УЕФА Купот 2007-2008.
1 Шеснаестина финале
Натпреварите се одиграа на 30 јули 2006.
Клуб, Резултат, Клуб
Тиквеш, 0:5, Македонија Ѓ.П.
Бабуна, 0:6, Маџари Солидарност
Локомотива, 1:6, Ренова
Илинден, 2:1 (4-5 пен.), Силекс
Тиверија, 0:6, Пелистер
Осогово, 0:2, Башкими
Брегалница Делчево, 0:3 (служ.)*, Шкендија 79
Металург, 3:0, Беласица
Дрита, 0:0 (5-3 пен.), Караорман
11 Октомври, 0:6, Вардар
Новаци, 0:2, Работнички
Тетекс, 2:2 (3-4 пен.), Брегалница Краун
Гостивар, 2:1, Напредок
Турново, 1:3, Победа
Милано, 2:1, Влазрими
Дојранско Езеро, 2:3, Меридиан ФЦУ
*Натпреварот прекинат при резултат 0-2. Натпреварот доделен на Шкендија
2 Осминафинале
Влечењето на двојките се одржа на 18 август 2006 во Скопје. Првите натпревари се одиграле на 20 септември 2006, а вторите на 18 октомври 2006.
Клуб, Вк.резултат, Клуб, 1 натпревар, 2 натпревар
Победа, 3:0, Шкендија 79, 2:0, 1:0
Вардар, 5:1, Металург, 4:1, 1:0
Дрита, 4:2, Брегалница Краун, 3:0, 1:2
Гостивар, 3:6, Ренова, 1:4, 2:2
Милано, 4:3, Башкими, 2:1, 2:2
Работнички, 5:4, Илинден, 4:0, 1:4
Македонија Ѓ.П., 0:2, Меридиан ФЦУ, 0:2, 0:0
Маџари Солидарност, 2:4, Пелистер, 2:2, 0:2
3 Четвртфинале
Влечењето на двојките се одржа на 20 октомври 2006 во Скопје. Првите натпревари се одиграа на 1 ноември 2006, а вторите на 29 ноември 2006.
Клуб, Вк.резултат, Клуб, 1 натпревар, 2 натпревар
Вардар, 4:2, Меридиан ФЦУ, 4:1, 0:1
Работнички, 1:2, Милано, 1:1, 0:1
Дрита, 3:7, Победа, 2:1, 1:6
Пелистер, 2:2, Ренова, 0:1, 2:1
4 Полуфинале
Влечењето на двојките се одржа на 5 декември 2006 во Скопје. Првите натпревари се одиграа на 11 април 2007, а вторите на 2 мај 2007 година.
Клуб, Вк.резултат, Клуб, 1 натпревар, 2 натпревар
Победа, 3:1, Милано, 2:1, 1:0
Вардар, 3:2, Пелистер, 2:1, 1:1
5 Екипа победник
Вардар5. титула
Паул Јохан Лудвиг фон Хајзе

Паул Јохан Лудвиг фон Хајзе (15 март 1830, Берлин - 2 април 1914, Минхен, Германија) бил германски поет, романописец и есеист, добитник на Нобеловата награда за литература во 1910 година за уметноста што во основа го има идеализмот, што го покажува во текот на долгиот продуктивен творечки пат како поет, драмски писател, романописец и автор на светски познати раскази.
1 Образование
Татко му бил филолог, предавач на Берлинскиот универзитет, мајка му потекнува од образовано еврејско семејство. Во домот на Хајзе се собирале научници, писатели, глумци, сликари. Меѓу нив бил естетичарот Франц Куглер, кој му бил духовен учител на Хајзе. На универзитетот во Берлин, Хајзе студирал класична литература и филозофија. Две години подоцна посетувал предавања по романска филологија на Универзитетот во Бон. Докторирал во Берлин во 1852 година и заминал во Италија за да го продолжи своето образование. Тамошниот престој вдахнува кај Паул Јохан Лудвиг фон Хајзе љубов кон оваа земја и кон творештвото на Данте, Бокачо, Џакомо Леопарди. Тој почнал да пишува лирски поеми, драми и проза. Во 1854 година кралот Максимилијан II му доделил стипендија и го направил член на баварскиот двор со обврска да ги посетува интелектуалните средби на кои присуствува кралот. Хајзе се оженил со ќерката на Куглер и живеел во Минхен. Спокојната атмосфера му давала можност да ги развива своите литературни амбиции и наполно да ѝ се посвети на литературната дејност.
2 Творештво
Хајзе ја објавил новелата „Л'арабијата" (1855), напишана за време на патувањето во Италија. Во ова дело, чиј буквален превод е „Лудото девојче“ раскажува за идиличната историја на една рибарска девојка. Романтичнато настроение што е изразено во сижето е појдовна точка и во следниве дела на Хајзе-новелата „Марион" (1855), потоа „Девојчето од Трепи" (1858), „Андреа Делфин" (1859) и „Портрет на мајката" (1859). Кон романите придодава многу сценски творби. Историската пиеса „Ханс Ланге" (1866) и трагедијата „Марија фон Магдала" (1899) имаат краток век. Хајзе се потврдува како романописец со „Децата на светот"(1873), „Во рајот"(1875) и „Мерлин" (1892), посветени главно на етички дилеми. И покрај тоа што неговите стихови не доживуваат популарност, Хајзе ѝ е познат на читателската публика со прекрасни преводи на италијански поети. Со навлегувањето на натурализмот, претставен од творбите на Хенрих Ибзен и Емил Зола, младите критичари започнуваат да го отфрлаат романтизмот во делата на Хајзе. Независно од тоа што успева да вклучи некои реалистички моменти во својата подоцнежна белетристика, Хајзе никогаш не ја губи својата преданост кон убавината и кон светот на чувствата и продолжува да го отфрлува натуралистичкото сликање на мрачната стварност. Хајзе е оценет како творец на современиот психолошки роман и најистакнат лирски поет на Германија. Исклучително плоден писател, Хајзе напишал 24 тома раскази, 6 романи, околу, 60 пиеси и 9 поетски збирки.
Пене

Пене (|Peene) — река во Германија. Вестпене, Клајне Пене и Остпене се влеваат во Кумеровското Езеро и оттаму продолжуваат како Пене до Анклам и се влеваат во Шчеќинскиот Залив.
Долината на Пене е најголемо непрекинато мочуриште во Европа. Благодарение на нејзината дивина и недопрена природа, реката Пене и нејзината долина често е нарекувана како „Амазон на Северот“.
Западниот ракав на реката Одра, која го одвојува островот Узедом од германското копно, често е исто така нарекувана Пене, но всушност тој дел од Балтичкото Море е наречен Пенештром. Тој е еден од трите канали, кои го поврзуваат Шчеќинскиот Залив со Поморскиот Залив во Балтичкото Море (другите канали се Швина и Ѓивна).
Поголеми градови кои се наоѓаат на течението на реката се Волгаст, Тетеров, Демин и Анклам.
1 Галерија
Градни прешлени

Градните прешлени (| vetebrae thoracicae) , се наоѓаат на средината од ’рбетниот столб, меѓу вратните прешлени и слабинските прешлени.
1 Делови
Кај градните прешлени се разликуваат:
*тело (| corpus vertebrae);
*прешленски лакови (| arcus vertebrae);
*прешленски отвор (| foramen vertebrale);
*горни зглобни израстоци (| processus articulares superiores);
*долни зглобни израстоци (| processus articulares inferiores);
*напречни израстоци (| processus transversus), напречните израстоци носат зглобни површини за зглобување со ребрата;
*’ртен израсток (| processus spinosus).
2 Особености
Одлики на градните прешлени:
*прв граден прешлен (T1):првиот граден прешлен од двете страни носи зглобни површини за спојување со првото и второто ребро, напречните израстоци се подолги и подлабоки од израстоците на другите градни прешлени, под првиот граден прешлен поминува ’рбетен нерв (1);
*втор граден прешлен (Т2): под вториот граден прешлен поминува ’рбетен нерв (2), вториот граден пршлен е поголем од првиот граден пршлен;
*трет граден пршлен (Т3): под третиот граден прешлен поминува ’рбетен нерв (3);
*четврт граден прешлен (Т4): четвртиот граден прешлен заедно со петтиот граден прешлен се наоѓаат на ниво како градниот агол (| angulus sterni), под четвртиот граден прешлен поминува ’рбетен нерв (4);
*петти граден прешлен (Т5): заедно со четвртиот, е на исто ниво како стерналниот агол (| angulus sterni), под петтиот граден прешлен поминува ’рбетен нерв (5).
*шести граден прешлен (T6): под шестиот граден прешлен поминува ’рбетен нерв (6);
*седми граден прешлен (T7): под седмиот граден прешлен поминува ’рбетен нерв (7);
*осми граден пршлен (Т8): осмиот граден прешлен заедно со деветтиот граден пршлен се на исто ниво како мечовидниот израсток (| processus xiphoideus), под осмиот граден прешлен поминува ’рбетен нерв (8);
*деветти граден прешлен (Т9): под деветтиот граден прешлен поминува ’рбетен нерв (9);
*десетти граден прешлен (Т10): под десеттиот граден прешлен поминува ’рбетен нерв (10);
*единаесетти граден пршлен (Т11): телото на единаесеттиот граден прешлен е слично по форма и големина со телото на слабинските прешлени, под единаесеттиот граден прешлен поминува ’рбетен нерв (11);
*дванаесетти граден пршлен (Т12): дванаесеттиот граден прешлен има слични одлики со единаесеттиот граден прешлен, но може да се разликува од него по своите инфериорни зглобни површини кои се конвексни, под дванаесеттиот граден прешлен поминува ’рбетен нерв (12);
3 Зглобови
*Зглобовите меѓу зглобните израстоци на прешлените, се рамни зглобови и се врши само лизгање.
*Зглобовите меѓу пешленските тела, ги спојуваат телата со помош на меѓупрешленски плочи (| discus intervertebralis), коишто се зајакнати со помош на два надолжни лигаменти: преден и заден.
*Движења не се вршат бидејќи градниот ’рбет е најнеподвижен.
4 Кај животните
Повеќето торбари имаат 13 градни прешлени, кај коњите, носорозите и слоновите има 18-20 градни прешлени.
5 Галерија
Фудбалски куп на Македонија 2005-2006

Фудбалски куп на Македонија 2005-2006 било 14. издание на Купот на Македонија.
Во оваа сезона шампион била Македонија Ѓорче Петров и си обезбедила место во првата квалификациска рунда во УЕФА Купот 2006-07.
1 Шеснаестина финале
Клуб, Резултат, Клуб
Арсими, 1:9, Беласица
Тиверија, 0:5, Ренова
Борец, 0:3, Напредок
Охрид 2004, 0:3, Македонија Ѓ.П.
Новаци, 0:1, Силекс
Тетекс, 3:1, Турново
Караорман, 2:2 (5-4 пен.), Работнички
Милано, 4:5, Башкими
Локомотива, 1:0, Слога Југомагнат
Осогово, 2:6, Влазрими
Скопје, 0:1, Вардар
Кадино, 0:13, Брегалница Краун
11 Октомври, 2:1, Цементарница
Пелистер, 0:2, Шкендија 79
Младост, 0:2, Победа
Кожув, 6:1, Маџари Солидарност
2 Осминафинале
Клуб, Вк.резултат, Клуб, 1 натпревар, 2 натпревар
Брегалница Краун, 4:3, Башкими, 2:1, 2:2
Вардар, 5:0, Кожув, 3:0, 2:0
Победа, 5:2, Влазрими, 3:0, 2:2
Беласица, 1:5, Силекс, 1:2, 0:3
Македонија Ѓ.П., 4:2, Напредок, 2:0, 2:2
Шкендија 79, 5:1, Ренова, 4:0, 1:1
Цементарница, 4:2, Караорман, 3:2, 1:0
Тетекс, 4:3, Локомотива, 3:1, 1:2
3 Четвртфинале
Клуб, Вк.резултат, Клуб, 1 натпревар, 2 натпревар
Шкендија 79, 4:2, Победа, 2:0, 2:2
Силекс, 6:2, Тетекс, 3:0, 3:2
Вардар, 1:3, Брегалница Краун, 1:3, 0:0
Македонија Ѓ.П., 2:0, Цементарница, 1:0, 1:0
4 Полуфинале
Клуб, Вк.резултат, Клуб, 1 натпревар, 2 натпревар
Шкендија 79, 2:1, Брегалница Краун, 1:1, 1:0
Македонија Ѓ.П., 3:2, Силекс, 1:1, 2:1
5 Екипа победник
Македонија Ѓорче Петров1. титула
Померански покраински музеј

Померански покраински музеј (|Pommersches Landesmuseum) — јавен музеј во Грајфсвалд, Западна Померанија, посветен на историјата и уметноста на Померанија (Поморје). Најголемите изложби прикажуваат археолошки пронајдоци и артефакти од областа на Померанија и слики, од автори како што е Каспар Давид Фридрих, кој бил жител на Грајфсвалд. Музејот работел во текот на периодот 1998-2005 во историскиот францискански манастир.
Близу Бинц на блискиот остров Риген, се гради придружен објект на музејот во непосредна близина на Замокот Границ, поранешна ловечка куќа на принцовите од Риген. Овој објект ќе биде посветен на историјата на островот.
Музејот на почетокот на век во Штетин, тогашен главен град на покраината Померанија, бил наречен „Померански покраински музеј за старите времиња“ (''Provinzialmuseum pommerscher Altertümer''), кој подоцна бил именуван само со Померански покраински музеј од 1934.
Грајфсвалдски универзитет

Грајфсвалдски универзитет (службено ''Универзитет Ернст Мориц Арнт Грајфсвалд''; |Ernst-Moritz-Arndt-Universität Greifswald) — јавен истражувачки универзитет, сместен во Грајфсвалд, Германија, во сојузната покраина Мекленбург-Западна Померанија.
Основан во 1456 (со предавање постои од 1436), тој е е еден од најстарите универзитети во Европа, со генерации на познати дипломци и наставен кадар, кои студирале или работеле во Грајфсвалд. Како четврти најстар универзитет во денешна Германија, додека привремено бил најстар универзитет во рамките на Кралствата Шведска (1648–1815) и Прусија (1815–1945), соодветно. Околу две третини од 12.000 студенти доаѓаат надвор од покраината. Поради атмосферата на мал град, присуството на студентите од самиот универзитет е многу изразено, па поради тоа, Грајфсвалд често е опишуван како „универзитет со град изграден околу него“, наместо град со универзитет.
1 Поврзано
* Список на универзитети во Германија
* Грајфсвалд
* Росточки универзитет
Фудбалски куп на Македонија 2004-2005

Македонскиот куп во фудбал 2004-05 било 13. издание на Купот на Македонија. Во оваа сезона шампион бил Башкими и си обезбедил место во првата квалификациска рунда во УЕФА Купот 2005-06.
1 Шеснаестина финале
Клуб, Резултат, Клуб
Куманово, 1:1 (4-1 пен.), Новаци
Шкендија 79, 0:0 (5-6 пен.), Тиквеш
Башкими, 3:0, Беласица
Слога Виница, 1:5, Турново
Миравци, 5:1, Овче Поле
Лозар, 4:1, Партизан
Напредок, 2:2 (4-5 пен.), Силекс
Влазрими, 3:0 (служ.), Малеш
Скопје, 1:2, Брегалница Краун
Вардар, 2:1, Победа
Караорман, 2:2 (3-4 пен.), Македонија Ѓ.П.
Река, 0:3 (служ.), Сатеска
Работнички, 5:0, Брегалница Делчево
Кораб, 0:4, Слога Југомагнат
Гостивар, 2:3, Цементарница
Борец, 0:2, Маџари Солидарност
2 Осминафинале
Клуб, Вк.резултат, Клуб, 1 натпревар, 2 натпревар
Македонија Ѓ.П., 0:4, Слога Југомагнат, 0:2, 0:2
Тиквеш, 2:3, Влазрими, 1:0, 1:3
Брегалница Краун, 2:2 (3-1 пен.), Лозар, 2:0, 0:2
Куманово, 1:6, Силекс, 0:2, 1:4
Работнички, 4:0, Вардар, 3:0, 1:0
Маџари Солидарност, 2:1, Цементарница, 1:0, 1:1
Сатеска, 2:14, Башкими, 2:7, 0:7
Миравци, 1:9, Турново, 1:3, 0:6
3 Четвртфинале
Клуб, Вк.резултат, Клуб, 1 натпревар, 2 натпревар
Турново, 4:2, Влазрими, 2:1, 2:1
Работнички, 0:2, Силекс, 0:2, 0:0
Брегалница Краун, 0:1, Башкими, 0:0, 0:1
Маџари Солидарност, 2:1, Слога Југомагнат, 2:0, 0:1
4 Полуфинале
Клуб, Вк.резултат, Клуб, 1 натпревар, 2 натпревар
Силекс, 1:2, Башкими, 1:0, 0:2
Маџари Солидарност, 1:0, Турново, 1:0, 0:0
5 Финале
Куп на Македонија2004-05 Победник
Башкими 1<sup>ва</sup>титула
Рик (река)

Рик (|Ryck) — река во сојузната покраина Мекленбург-Западна Померанија, во Германија.
Од нејзиниот извор близу Бартмансхаген, дел од општината Зидерхолц, североисточно од Гримен, Рик тече околу 28 километри на исток, пристигнувајќи во Грајфсвалд кратко пред нејзиното устие. Поголемиот дел од реката, надвор од Грајфсвалд, е исто така познат и нарекуван како Рикграбен (''Ryckgraben''). Во Грајфсвалд, на Рик се наоѓаат две средновековни ханзеатски пристаништа и природни солани, кои поради ниската височина, хиперсолената вода на Балтичкото Море е носена во реката преку ветрот, поплавувајќи ги долните делови на северниот брег на Рик.
Во развиениот среден век, Рик бил јужна граница на Кнежевството Риген и северна граница на Грофовијата Гицков. Западно од Грајфсвалд, Рик се вливал во Болтенхегенер Тајх (''Boltenhägener Teich''), средновековно езеро.
Старото ханзеатско пристаниште во Грајфсвалд сега е бродски музеј на отворено.
1 Галерија